मडगाव : कांय दिसां पयलीं सुरू केल्ल्या मडगांव - मुंबय वंदे भारत रेल्वेक प्रवाश्यांचो बरो प्रतिसाद मेळपाक लागला. ताका लागून हे रेल्वेक स्लीपर कोच बसोवपाचो विचार सध्या रेल्वे प्रशासनात चलयला. प्रवाश्यांक ताका लागून आनीक एक सुविधा मेळटली.
 हे सेमी स्पीड रेल्वेंत प्रवाश्यांचे सगल्या सुविधांचो विचार केला. सिटां तें जेवणा मेरेनच्या गजालीं खातीर वंदे भरताची प्रवाशी तोखणाय करतना दिसतात. कोंकणपट्टींत पडपी पावसाक लागून वंदे भारताचो मुंबय पावपाचो वेळ वाडयला. ताका लागून ह्या प्रवासाक सुमार धा वरां बसून रावचें पडटा. तांकां उबगण येवची न्हय आनी विसोव घेवपाक मेळचो म्हणून स्लीपर कोच जोडपाचे रेल्वे प्रशासनात थारायलां.
 गोंय आनी मुंबयक थोड्या वेळा भिरत जोडपाचें काम वंदे भारत एक्स्पेस रेल्वेन केलां. प्रवासा मजगतीं कोंकण आनी गोंयांतलो पावसांतलो सैम पळोवपा खातीर प्रवासी वंदे भारताक पसंती दिवपाक लागल्यात. एक्स्प्रेशीच्या हारशांच्या जनेलांतल्यान सह्याद्रीचें सैमसोबीत दृश्ट पळोवपाचो अणभव प्रवाशांक घेवपाक मेळटा. हे रेल्वेंत दोन तरेच्या सिटांची वेवस्था आसा. मात सुरवेक बरो दिसपी प्रवास एकेच कडेन वसून तो करपाक लागता म्हणून कांय वरांनी बेजार येवपाक लागता. रेल्वेंतल्या सिटांचे श्रेणींत बदल करून ताका स्लीपर कोच जोडपाचें काम करतले. चेन्नयतल्या इंटिग्रल कोच फॅक्टरींत (आयसीएफ) हे कोच तयार करपाचे काम करतले अशी म्हायती सूत्रांनी दिली.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 